FSMART เก็งกำไรปีนี้โต 112% จากปีก่อนตลาดเติมเงินมือถือผ่านตู้มีโอกาสเติบโตสูง
บล.ซีไอเอ็มบี (ประเทศไทย) แนะ ซื้อ FSMART ราคาเป้าหมาย 16 บ. หลังมองว่าตลาดเติมเงินมือถือผ่านตู้มีโอกาสเติบโตสูง คาดกำไรปีนี้โต 112% จากปีก่อน
14 ต.ค. 2558

บล.ซีไอเอ็มบี (ประเทศไทย) ระบุในบทวิเคราะห์ (14 ต.ค.) แนะนำ ซื้อ หุ้น บริษัท ฟอร์ท สมาร์ท เซอร์วิส จำกัด (มหาชน) หรือ FSMART มีราคาเป้าหมาย 16 บาท โดยคาดว่ายอดเติมเงินผ่านตู้บุญเติมจะเติบโตราว 10% จากไตรมาสก่อนและ 48% จากปีก่อนอยู่ที่ 4,023 ล้านบาท ซึ่งยอดเติมเงินรวม 9 เดือนแรกของปีผ่านตู้บุญเติมคาดว่าจะอยู่ที่ 10,968 ล้านบาท ซึ่งทะลุยอดเติมเงินของปีที่แล้วทั้งปี ที่10,550 ล้านบาท และคิดเป็น 73% ของประมาณการยอดเติมเงินทั้งปีที่15,031 ล้านบาท (+44%จากปีก่อน) คาดการณ์รายได้ของ FSMART เติบโต 57%จากปีก่อน และ 9% จากไตรมาสก่อนอยู่ที่ 435 ล้านบาท
อีกทั้งคาดกำไรสุทธิเติบโต 112%จากปีก่อนและ 8%จากไตรมาสก่อนอยู่ที่ 72 ล้านบาท และยังคงประมาณการกำไรทั้งปีที่ 276 ล้านบาท เติบโต 80%จากปีก่อนถึงแม้ว่าจะมีคู่แข่งรายใหม่เข้ามา แต่ด้วยตลาดการเติมเงินมือถือผ่านตู้ที่มีโอกาสเติบโตสูงจากการกินส่วนแบ่งทางการตลาดจากช่องทางดั้งเดิม ทำให้เรายังไม่กังวลเกี่ยวกับการแข่งขันมากนักราคาหุ้นที่ปรับตัวกว่า 15% ภายใน 1 เดือนที่ผ่านมา ทำให้เรามองว่าเป็นโอกาสในการเข้าซื้อ เชื่อว่าบริษัทจะสามารถรักษาการเติบโตของกำไรที่ CAGR 15-17 ที่ 55% ต่อปีได้